Renault dumper priserne på alle sine elbiler

Renault går i den grad i offensiven, for at få tømt lagrene. Den danske importør har netop dumpet priserne på alle varianter af deres to elektriske modeller, Scenic og Megane, med henholdsvis 50.000 og 30.000 kroner. Dermed kan Scenic, der bærer titlen som Årets Bil, nu fås for beskedne 269.990 kroner.

Den absolut dyreste variant af Scenic E-Tech kan købes for 334.990 kroner – og her snakker via altså om en rummelig familiebil med 220 heste i stalden, en rækkevidde på op til 624 kilometer og højeste udstyrsniveau.

For alle biler gælder, at der er tale om lagerbiler – og at prisnedsættelsen ikke gælder biler, der bestilles fra fabrikken. Det er også en betingelse, at bilerne skal være indregistreret senest 31/12 for at være omfattet af tilbuddet. Renault vil altså gerne have tømt p-pladserne for at gøre plads til nye modeller; til marts kommer den genopstandne elektriske Renault 5.

Herunder de nye priser på Renault Scenic E-Tech, der bærer titlen Car of the Year 2024:

Scenic E-Tech | Rækkevidde | Motor | Evolution | Techno | Esprit Alpine | Iconic

60 kWh

420 km

170 hk

309.990 kr.
269.990 kr.

329.990 kr.
289.990 kr.

87 kWh

609-625 km

220 hk

364.990 kr.
314.990 kr.

374.990 kr.
324.990 kr.

384.990 kr.
334.990 kr.

(Priserne er hentet 8. november 2024).

Men også franskmændendes første elbil (i denne ombæring) – og en af vores favoritter – Renault Megane E-Tech, er blevet sat ned i pris. Læs vores anmeldelse af bilen her. Denne gang er der barberet 30.000 kroner af prisen på alle varianter, hvilket betyder, at den nu fås fra 254.990 kroner. Og det er, vel at mærke, udgaven med det største 60 kWh batteri. En variant, der nu er faldet med næsten 100.000 kroner siden lanceringen for to år siden. Dengang skulle man betale 346.990 for præcis samme udgave.

Vælger man udstyrsvarianten fra øverste hylde, Iconic, kan den købes for 274.990 kroner. Herunder de nye priser på Megane E-Tech. Ligesom med Scenic gælder prisnedsættelserne udelukkende for biler, der allerede står i landet.

Renault Megane E-Tech | Rækkevidde | Motor | Techno | Iconic

60 kWh

428-442 km

220 hk

284.990 kr.
254.990 kr.

304.990 kr.
274.990 kr.

Du kan finde mere information om udstyret på Renaults hjemmeside. Herunder kan du se en video med vores første indtryk af Renault Scenic E-Tech.

Se vores første indtryk af Rensult Senic E-Tech.

Renault dumper priserne på alle sine elbiler